
DISSERTATIO  MEDICA 


INAUGURALIS, 

DE 

CHOLERA  INDICA. 


PROOEMIUM. 

Qui  Exercitibus  Medicinam  faciant,  iis,  prae 
caeteris  Medicis,  est  multo  melior  occasio,  qua 
remedia  morbis  tempestive  adhibita  videant ; 
quaque  sedulo  observent  mala  innumera,  ac 
inter  se  diversa,  longam  adversam  valetudinem 
comitantia ; cum  morbus  ad  initium  statim 
abrumpi  nequiverit,  cumque  vires  aegri,  gravi- 
bus symptomatis  aliis  post  alia  ingruentibus, 
sensim  exhaustae,  demum  prorsus  defecerint. 
Medicis  Exercituum  quoque  est  melior,  quam 

aliis  Medicis,  occasio  videndi,  quantum  Ars 
Medica,  propriis,  quibus  praedita  sit  viribus,  ad 
morbos  leniendos  aut  sanandos  valeat.  Qui- 
cunque in  vita  civili  artem  Medicam  exerceat, 
plerumque  aegris  ex  longinquo,  et  passim  dis- 
persis administrat ; multis  praejudiciis  ac  perti- 
naciae, tam  in  aegris,  quam  in  eorum  amicis, 
saepe  conflictatur  ; nec  unquam  certe  potest 
scire,  an  sua  praecepta  peragantur,  et  sua  re- 
media, rite  ac  prout  praescripta,  aegris  adhibe- 
antur. Medicus  vero  legionarius  juxta  eos, 
quorum  valetudo  illi  sit  curae,  cunctos  saepe 
adest ; vel  saltem  frequenter  ac  certis  interval- 
lis invisere  potest ; semper  quoque,  morbo  ipso 
primum  ingruente,  et  omni  novo  periculo  in- 
stante, cito  advocatur.  Imperia  ejus  haud 
impune  negliguntur  ; medicamentum  omne  ab 
eo  mandatum,  recto  more  porrigitur ; effectus- 
que cuncti  hinc  orientes,  vel  bonum  vel  malum 
aegro  inferentes,  a ministris  fidelibus  ac  peritis 
accurate  enarrantur.  Respublica  Nostra  prae- 
terea, quique  ejus  negotiis  praesint,  suis  fortibus 
defensoribus  bene  consulentes,  praesertimque 

Summus  Ipse  Regius  Imperator,  cui  salus  suo- 
rum Commilitonum  semper  erat  maximae  curae, 
omnia,  quibus  Ars  nostra  indiget  ad  morbos  sa- 
nandos, manu  haud  parca,  suppeditant. 

Omnibus,  res  militares  probe  cognoscentibus, 
bene  perspicuum  est,  quod,  in  castris  male  po- 
sitis, stationibusque  insalubribus,  ubi,  adversus 
hostem  nec  videndum  nec  tangendum,  animus 
strenuus  ac  fortis  nihil  valet,  morbi  etiam  con- 
sueti et  sporadici,  magis  quam  ferrum  ipsum, 
militibus  necem  inferunt.  Epidemicus  vero 

grassans  est  adhuc  multo  infestior.  Animus  in 
• • . . 1 « 
agminibus  ac  pugnis  strenuus  et  ardens  saepe  ad 

arcendos  leviores  morbos  pollet  j at  Epidemicus 

tristissimus  nec  juvenibus,  nec  impigris,  nec 

fortibus  parcit ; virosque  optimos,  gloriae  avidos, 

et  spe  elatissimos,  in  mortem  immaturam,  ac 

inopinatam,  at,  heu,  ignobilem,  mittere  gaudet. 

Talis  erat  morbus,  qui  nuper  in  India  Orientali 

grassabatur.  Anno  millesimo  octingentesimo 

decimo  septimo,  hoc  malum  horrendum  in 

Copiis  Nostris,  quas  Vir  Nobilissimus  Mar- 

cliio  de  Hastings  ducebat,  subito  ingruit,  et 
postea  longe  latcque  per  Indiam  discurrit.  Ex 
indagatione  ampla  apparet,  eundem  morbum 
variis  temporibus,  ac  partibus  Asia;  diversis,  et 
olim  et  nuper,  exortum  fuisse  ; atque  sine  ullo 
aut  terrae  aut  coeli  discrimine  vagari  passibus 
aequis  solitum  esse.  Multis  in  locis  necopinato 
prodire,  ac  cito  abire : nec  plerumque  amplius 
quam  a quatuordecim  diebus  ad  mensem  eodem 
in  loco  permanere  videbatur.  In  Calcutta 
saepius,  quam  in  caeteris  Indiae  Orientalis  parti- 
bus ac  regionibus,  suos  impetus  fecit. 

Quum  saepenumero  videre  hunc  morbum,  ac 
curare  homines  eo  decumbentes,  mihi,  Medici- 
nam pro  Exercitu  Regio  in  India  facienti,  con- 
tigerit, nunc  in  hac  Dissertatione,  quaedam  a 
me  visa  de  ejus  indiciis  ac  curatione  proponere 
conabor : nam,  ut  mihi  videtur,  decet  unum- 
quemque summa  ope  niti,  ut,  pro  sua  virili  parte, 
omnia  comperta,  ad  hoc  malum  illustrandum  ac 
sanandum  conducentia,  in  medium  proferret. 

DEFINITIO  MORBI. 

Dejectiones  aquosae,  conamina  ad  vomendum 
inania,  spasmi  violenti,  alii  post  alios  crebro  suc- 
cedentes, plerumque  in  pectoris  ac  abdominis 
musculis  incipientes,  vel  saltem  eos  in  decursu 
morbi  semper  infestantes. 

ENARRATIO  SYMPTOMATUM. 

Cholera  Spasmodica  suum  primum  ingressum 
repente,  ac  inopinato  facit.  V ultus  aegri  speciem 
anxiam  atque  solicitam  induit.  Hic  Aspectus, 
quem  vultus  prae  sese  fert,  signum  praebet  adeo 
certum,  ac  peculiare,  quod  ex  hoc  solo  viso, 
Medicus,  experientia  edoctus,  spasmos  aliaque 
indicia  jamjam  saevitura  esse,  praedicere  possit. 
Frons  interea  sudore  frigido,  et  viscido  dimanat. 
Respiratio  crebro  anhelitu  perficitur.  Singultus 
urget.  Membra  assidue  jactantur,  nec  quiescere 
possunt.  Pulsus  arteriarum,  etsi  haud  praeter 
solitum  frequens,  at  debilis,  tremulus  vix  senti- 
endus evadit ; hinc  vires  vitae  omnes  repente 
collabuntur.  Intestina  torminibus  diris  crucian- 

tur.  JEgev  nauseat,  multumque  sitit,  ac  de 
ardore  mordace  ventriculum  afficiente  conqueri- 
tur. Saepe  quoque  nisibus  ad  vomendum  irritis 
urgetur.  Ventriculus  omnia  cibaria  fastidit,  et 
quicquid  ingestum  ejicit.  Lingua  albescit,  ac 
praesertim  ad  radicem  sordet.  Nec  vomitus  vero, 
nec  etiam  dejectio  semper  adest ; nam  interdum 
hic  morbus,  suis  aliis  gravibus  indiciis  stipatus, 
tam  in  mortem,  quam  in  sanitatem,  nihilo,  totum 
per  decursum,  aut  supra  aut  infra  rejecto, 
desinere  conspicitur.  Humor  tamen  aquosus, 
ac  nonnihil  glutinosus,  interdum  e ventriculo 
emittitur  ; simulque  molesto  cum  tenesmo  saepius 
per  anum  dejicitur.  Materia  vero  excreta,  sive 
sua  sponte  fluens,  sive  ope  lotionum  elicita,  sem- 
per suam  propriam  naturam  retinet  5 nec  unquam 
latice  biloso  commixta  reperitur.  Spasmi,  mus- 
culos, primo  trunci  corporis,  deinde  surarum  et 
brachiorum  afficientes,  dolore  ac  infandis  crucia- 
tibus vexant.  Hi  non  semper  easdem  partes 
lacessunt,  at  saepe  aliquid  intercapedinis  sinunt. 
Pulsus  interea,  spasmis  aliquamdiu  cessantibus, 
firmior,  vultus  quoque  hilarior  evadit:  at  haec 

quies  incerta  et  infida,  cito  spem  fallit;  nam 
spasmi  violentiores,  ad  instar  fulminis,  in  partes 
vel  easdem,  vel  diversas,  horae  momento,  rever- 
tuntur. Musculi  vero  nunquam  convelluntur, 
sed  in  nodos  duros,  magno  cum  dolore,  se 
contrahunt.  Hic  dolor,  etsi  interdum  sit  imma- 
nis, tamen  plerumque  pressura  aut  fricatu 
adhibitis,  aliquid  remittitur.  Scorbiculus  cordis 
semper  calescit,  quum  extrema  membra  frigent, 
unguesque  colore  livido  afficiuntur,  ac  quasi 
incurvantur.  Cutis  praesertim  volarum,  veluti 
aqua  diu  macerata,  albescit  et  corrugatur. 

At  Morbus  interdum  saeviore  impetu  adoritur. 
Vultus  speciem  moestam,  languidam,  ad  instar 
cadaveris,  pallidam,  ac  sublividam  ostendit. 
Oculi,  quasi  vitrei,  sunt  excavati,  et  circulo 
livido  circumdati.  Artus  frigescunt,  ac  rigent. 
Arteriae  primo  languide  micant,  deinde  penitus 
cessant.  Tandem  vero  animi  deliquium,  sudores 
frigidi  copiosius  erumpentes,  viresque  collapsae, 
aegrum  miserrimum  e medio  tollunt.  Mens 
interea  raro  alienatur;  nam  homines  hoc  morbo 
{ oi  icpti,  etiam  cum  jam  de  iis  pene  conclamatum 

sit,  saepe  plene  sui  compotes,  cum  adstantibus 
de  morte  sua  instante  colloqui  potuerunt.  Spasmi 
quoque  interdum,  anima  jam  abitura,  omnino 
cessant,  aegroque  tranquillum  ac  serenum  e vita 
decessum  praebere  gaudent. 

Violentia,  qua  spasmi  musculos  constringunt, 
a viribus  aegrotorum  praecipue  pendet.  In  vali- 
dissimis, tam  membra  quam  reliquum  corpus  pa- 
tiuntur ; in  minus  validis,  corpus  tantum ; dum 
debiles  atque  infirmi,  spasmis  nullis  insignibus 
corripientibus,  reliquias  suarum  virium  cito  per- 
dunt ; remediisque  adhibitis  nihil  obstantibus,  vi 
sedativa  morbi  sola  oppressi,  ac  quasi  obruti, 
morti  victrici  occumbunt. 

Indicia  jam  enumerata,  in  aegris  diversis,  di- 
versam seriem  ac  ordinem  servant ; nam  nunc 
dejectiones  copiosae,  vel  cum  vel  sine  vomitu ; 
nunc  spasmi  potius  morbum  inducunt.  Multum 
quoque  variatur  tempus  quo  aliud  indicium  dein- 
ceps alii  succedat  j hinc  morbus,  spatiis  admodum 
diversis,  suum  decursum  conficere  solet.  Nunc 
duabus  horis,  nunc  totidem  diebus  suas  victimas 
interimit. 

PRAESAGIUM  EVENTUS. 

Omnium  Morborum,  quibus  corpus  humanum 
corripitur,  nullus,  saeviores,  ac  vehementiores, 
quam  Cholera  Spasmodica,  impetus  facit ; aut 
citius  ad  suum  finem  currere  gaudet.  In  homi- 
nes suo  robore  fretos,  in  debdes  atque  infirmos, 
inulto  jam  fractos  membra  labore,  bellum  ad 
internecionem  infert,  ac,  cum  jam  concursum 
fuerit,  exiguo  quidem  tempore,  aut  cita  mors 
venit,  aut  victoria  laeta.  Medicus  igitur  de  iis 
hoc  morbo  laborantibus  caute  auspicari  debet ; 
nam  eventus  casus  uniuscujusque  semper  max- 
imo in  dubio  pendet.  Quo  festinatius  indicia, 
aliud  post  aliud,  sequantur,  eo  majus  est  periculi 
pertimescendum.  Si  spasmi  cito  dejectionibus, 
aut  si  hae  illis  arcte  instent,  haud  leve  discrimen 
erit,  ne  aeger,  suis  viribus  exhaustis,  ac  praelio  impar 
factus,  morti  occumbat.  Mali  quoque  est  ominis, 
si  totum  per  corpus  copiosius  erumpant  sudores 
gelidi,  quippe  quo  nihil  magis,  vires  vitae  omnes 
jam  defecisse  ostendit.  Licet  contra  nobis  bonum 

sperare,  si  membra  extrema  suum  calorem  admo- 

dum  recuperent ; si  distensio  nervorum  cesset, 
ac  dejectiones  voinitusque  parcius  redeant.  Cir- 
cuitus vero  sanguinis  haud  minus  in  hoc,  quam 

t 

omnibus  aliis  in  morbis,  summam  Medici  inter 
auspicandum  attentionem  proprio  jure  sibi  vin- 
dicat, nam,  hoc  deficiente,  alia  cuncta  in  melius 
frustra  mutantur.  Gradus  caloris,  quo  extrema 

membra  afficiuntur,  quoque  maximi  est  momenti, 

, . . . ... 

nam,  etsi  spasmi  immanes  vexent,  ml  est  timen- 

dum,  quamdiu  artus  suum  calorem  servent 

naturalem.  Manus  vero  pedesque  adhuc  frigidi 

ac  rigentes,  tametsi  spasmi  cessaverint  omnes, 

periculum  haud  leve,  vel  etiam  mortem  instantem 

praesagiunt.  Quoniam  noster  Morbus  bellum 

gerere  longum  spernat,  de  victoria  bene  sperare 

conceditur  aegroto,  cujus  vires  per  quadraginta 

horas  ad  pugnam  sustinendam  valuerint ; nam 

plerique  Cholera  Spasmodica  correpti  primum, 

aut  secundum  inter  diem  obeunt;  adeo  quo 

longius  certamen  producatur,  eo  magis  res  aegro 

inclinat. 

M>|  . 

1 { l 

DIAGNOSIS. 

Ut  Cholera  Spasmodica  ab  aliis  morbis  in- 
noscatur,  non  multis  opus  est  verbis.  Cullenus 
Noster,  Omnium  Nosologicorum  facile  princeps, 
Choleram  sic  definit. 

“ Humoris  bilosi  vomitus,  ejusdem  simul  de- 
fectio frequens;  anxietas,  tormina;  surarum 
“ spasmata.” 

* • 

Inter  Choleram  Communem , et  eam,  de  qua 

nmic  agitur,  hoc  intercedit  discrimen,  quod  in 
illa,  fel  praecipue,  in  hac  latex  tantum  aquosus 
egeritur ; hinc  quoque  in  illa  flavent  lingua, 
cutis,  oculique ; at  in  hac  nullum  flavedinis 
adest.  Praeterea  in  Spasmodica  musculi  plures 
simul,  ac  violentius  constringuntur : nam  in 
Communi,  spasmus  plerumque  pedes  ac  crura 
tantum  aggreditur:  adeo  morbus,  qui  per  In- 
diam Orientalem  grassatur,  magis,  quam  Cholera 
bilis  dejectionibus  stipata,  reperitur  esse  lethalis, 
viribusque  Medicinae  multo  intractabilior. 

Inter  Choleram  Spasmodicam  et  Tetanum  ali- 
quid similitudinis  intercedit,  nec  desunt  auc- 
tores,* quibus  placet,  nostrum  Morbum  ad 
Tetanum  potius  referre.  Nec  mirandum  est, 
quoniam  uterque  morbus  iisdem  in  plagis  ac  tem- 
pestatibus viget ; forsitanque  iisdem  e seminibus 
suam  originem  ducit.  Tetanus  vero  suos  impetus, 
alvo  adstricta  comitante,  semper  facit ; easdem 
musculos  totum  per  suum  decursum  infestare 
gaudet.  At  in  Epidemico  Indico,  spasmi,  qui 
dejectiones  abnormes,  ac  vomitum  vel  anteire, 
vel  excipere  soleant,  semper  totum  per  corpus 
longe  lateque  vagantur,  musculos,  eodem  in 
aegroto,  nunc  pectoris  ac  ventris,  nunc  crurum, 
nunc  brachiorum  ac  digitorum  corripientes, 
ainii;  • <\>  . ut:  ;;  ■;  i : . 

QUADAM  EX  INSPECTIONE  CADAVERUM 

VISA. 

Inpkimis  est  dignum  notatu,  quod  calor  auc- 
tus, qui  in  Epigastrio  aegri  adhuc  viventis  sentitur, 

* Girdlestom/s  Essay  oxi  Hepatitis  and  Spasmodie  Aflections  of  India. 


Lond.  1787. 

diutius  post  mortem,  quam  solitum,  permanere 
observatur.  Incisis  vero  cadaveribus,  omnia 
vasa  in  cerebro  sanguinem  vehentia  praeter  soli- 
tum turgida  conspiciuntur.  Turgent  quoque 
tam  arteriae,  quam  venae  mesenterii  ac  mesocoli ; 
glandesque  sic  dictae  conglobatas  justo  largiores 
fiunt.  Tunicae  ventriculi  ac  intestinorum,  quasi 
Arte  Ruyschiana  praeparatae,  penitus  rubent, 
saepeque  ostendunt  maculas  quasdam,  colore  pur- 
pureo aut  livido,  ac  veluti  gangraena  correptas. 
In  tubo  alimentario  passim,  ac  maxime  in  ventri- 
culo ipso,  reperitur  humor  subalbidus,  turbatus, 
viscidus,  qui  adeo  tenaciter  adhaeret,  quod  ne- 
cesse  est,  eum  abradari,  si  statum  tunicae  villosae 
probe  inspicere  velis.  Hepar  sanguine  scatet : 
fel  ipsum  perraro  augetur,  at  interdum  fit  solito 
viscidius,  ac  multum  suo  proprio  colore  aberrat. 
Intestina  multo  aeris  plerumque  inflantur ; at 
vesica  urinaria  reperitur  vacua,  atque  contracta. 
Latex  serosus,  quo  cava  intima  corporis  humec- 
tantur,  non  augetur.  In  aegroto,  qui,  spasmo 
yiolentiore  saeviente,  mortuus  est,  egomet  reperi 
ventriculum  per  medium  transverse  contractum, 

ac  duas  in  partes  veluti  divisum.  In  quibusdam 
vero,  praesertim  debilioribus,  quos  morbus,  ut 
saepe  mos  est,  cito  necaverat,  nihil  a statu  sano 
aberrans  in  conspectum  venit. 

CAUSA:  MORBI. 

De  causis  variis,  e quibus  hic  morbus  oritur, 
parvulum  quidem  certi  in  medium  proferre  pos- 
sum. Multos  homines,  eandem  regionem  habi- 
tantes, uno  tempore  invadit ; sed  nihil  labis  con- 
tagiosae habere,  videtur.  Cholera  Co mmunis  per 
omnes  plagas  calidiores,  ac  tempestates  praecipue 
grassatur.  Morbus  vero  affinis,  de  quo  nunc 
agitur,  inter  Asiae  terras  se  continet,  nec  usquam 
gentium  alibi,  quatenus  mihi  noscitur,  homines 
inopes  aggreditur.  Neque  semper  Asiae  Incolas 
urget ; nam  saepe,  sine  causa  manifesta,  per  quan- 
dam  regionem  saevire  incipit ; ac  jam,  quasi  suo 
ludo,  heu!  nimis  longo  satiatus,  pariter  sine 
causa  evidente,  cessare  gaudet.  Quomodo  haec 
fiant,  prorsus  ignoramus.  Aliquid  noxii  diffudi 
videtur  per  aerem  ; sed  quam  mutationem  aer 

subeat,  aut  quo  pacto  vitas  humanas  adeo  lethalis 
evadat,  Philosophis  atque  Medicis  gnaviter  at 
frustra  indagantibus,  adhuc  omnino  latet,  et  for- 
sitan semper  latebit. 

Causa  quoque  Prasdisponens,  scilicet,  quae 
homines  huic  morbo  procliviores  reddat,  haud 
minus  in  tenebris  jacet.  Observandum  vero  est, 
quod  robusti,  ac  bona  valetudine  fruentes,  minus 
quam  debiles,  Cholerae  Spasmodicas  opportuni 
redduntur.  Europaei  quoque  in  India  habitantes, 
sunt  minus  obnoxii,  quam  Indigenae,  qui  etiam, 
propter  suam  constitutionem  laxam  ac  debilem, 
morbum  minus  facile  tolerant.  Hospitia  apta, 
scilicet  frigore,  ac  nimio  humore  defensa,  vestitus 
bonus,  et  victus  saluber,  ad  arcendos  hujusce  mali 
impetus  multum  conferunt : nam  omnibus  bene 
notum  est,  quod  frigus  corpori  prius  calefacto,  et 
sudanti  admotum,  decubitus,  praesertim  noctu, 
in  locis  humidis,  temulentia,  nimia  frigidae  potatio, 
aliaque  similia  saepe  stetere  causae,  cur  homines 
hoc,  aliisque  tropicis  morbis,  perirent. 

De  causa  sic  dicta  proxima  parum  quidem 
dicere  ausim.  In  Cholera  Spasmodica  distributio 
sanguinis,  quae  aequa,  ac  regularis  tantum  ad 
integram  valetudinem  conducit,  a conditione 
sana  multum  turbatur  ; nam  ad  interiora  abun- 
dat ; externe  vero,  et  ad  corporis  superficiem 
plane  deficit : hoc  docent  quaeque  in  cadaveri- 
bus visa ; docent  quoque  pallor  summae  cutis, 
artusque  frigentes.  Praeterea  tubus  alimentarius 
totus  debilitate,  ac  nimia  irritabilitate  afficitur ; 
vis  cordis  et  arteriarum  minuitur;  at  musculi, 
qui  motui  voluntario  inserviunt,  plus  justo  se 
contrahunt ; sed  quomodo  hae  conditiones  inter 
se  connectantur,  aut  qua  via  ipsae  e seminibus 
morbi  suam  originem  ducant,  non  opis  est  nostra? 
tantum  resolvere  nodum.  Nam  ipsa  causae  prox- 
imae notio  generalis,  si  non  prorsus  falsa,  saltem 
confusa  admodum  est,  et  obscura,  et  temere  a 
rebus  abstracta.  Commenta  igitur,  multum  de- 
cantata, de  causis  proximis  variorum  morborum, 
plerumque  ad  Medicinam  tam  Practicam  quam 
Theoreticam  nihil  boni  conferunt:  nec  mirum 
est,  quoniam  eorum  pleraque  quidem  vix  possunt 

intelligi,  nec  fortasse  ab  ipsis  auctoribus  unquam 
satis  intellecta  fuerunt. 


RATIO  MEDENDI. 

In  nullo  alio  morbo,  magis  quam  in  hoc,  Ars 
Medica  eventum  faustum  atque  prosperum  osten- 
dit, si  modo  aegro  bona  constitutione  praedito 
auxilium  inferatur  citum  ; si  contra  infirmis,  et 
iis,  quorum  vires  sint  infractae,  sera  medicina 
paretur,  Ars  nostra  nusquam  magis  frustra 
laborat. 

2 - u r ....... 

A quibusdam  dubia,  ac  inefficax  habetur  Res 
Medica  : at  melius  de  ea  censebitur  omnibus, 
quic linque  animadvertant,  quomodo,  ejus  viribus. 
Febris,  Phrenitis,  Pneumonia,  Hepatitis,  Ente- 
ritis, ac  Cholera  Spasmodica,  in  suis  cursibus, 
abrumpantur. 

Historiae,  quas  de  nostro  morbo  auctores  diversi 
confecerunt,  multum  inter  sese  discrepant,  de 
indiciis  observatis, — de  iis  ex  inspectione  cadave- 

rum  visis,  atque  de  prospera  ratione  Medendi. 
Hinc  oritur  Medico  inexperto  inultum  dubii,  et 
Medicinae  ipsi,  quasi  principiis  certis  carenti,  op- 
probrium haud  leve. 

In  hac  vero  discrepantia  nullum  forsitan  erro- 
ris inest,  nam  aequum  est  suspicere,  quod  omnia 
indicia  tam  diversa  enumerata,  rationes  medendi 
tam  contrariae,  atque  res  morbidae  post  mortem 
detectae  tantum  ostendunt,  temperamenta  homi- 
num multum  variari,  remedia  diversa  in  diversis 
morbi  temporibus  prodesse,  morbumque  ipsum, 
per  omnem  suum  cursum,  non  easdem  in  corpore 
mutationes  inducere.  At  etiam  cum  res  non 
omnino  absimiles  sint,  curatio  admodum  diversa, 
sine  injuria,  adhiberi  potest ; nam  plura  remedia 
ad  idem  consilium  persolvendum  accommodata 
sunt ; et  cuique  Medico  sua  arridet  Methodus, 
experientia  ac  longo  usu  commendata.  Facultas 
oculis  lynceis  observandi,  ac  scite  judicandi, 
diuturna  consuetudine  sensim  comparata,  Medi- 
co erudito  suggerit  usum  remediorum  tempesti- 

vura,  e quo  eorum  vis  atque  efficacia  maximi  pen- 
dent. 

Quo  plus  aliquis  morbus  fit  funestior,  latiusque 
per  populum  grassatur,  eo  promptius  ad  eum  re- 
fertur omnis  levis  affectio,  quae  eandem  sedem, 
aut  indicia  consimilia  habet.  Hinc  oritur  aegro 
exitialis  pavor ; Medicusque  ipse,  suis  officiis 
auctis,  trepidans  atque  solicitus,  sese  accingit  ad 
morbum  gravem  debellandum,  quum  tantum 
symptomata  linire,  ac  metum  sedare  opportet. 

In  administrandis  remediis  ratio  habenda  est, 
non  ad  nomen  morbi  solum  ; nam  medicamenta 
in  corpore  sano,  ac  morbido,  effectus  prorsus  di- 
versos edere  solent ; hinc  quod  corpori  male  sese 
habenti  optimum  remedium,  vel  saltem  innocuum 
esset,  morbis  vacuo  datum,  fortasse  nocivum, vel 
etiam  lethale  esse  potest.  Homo  sanus  a san- 
guinis jactura  ad  libram  tantum  unam  animo 
linquitur ; at  idem,  morbo  acuto  laborans,  mis- 
sionem librarum  trium,  vel  quatuor,  facile,  ac 
sine  damno,  tolerat.  Vis  quoque  Calomelanos 

magna,  quae  pro  intestinis  nimia  irritabilitate 
affectis  ; Opii,  quae  pro  totius  corporis,  vel  ali- 
cujus  partis  irritatione  ; Arsenici,  quae  pro  morsu 
Serpentium,  saepe  cum  fructu,  ac  sine  damno 
porrigitur  ; eadem,  hominibus  integra  valetudine 
fruentibus  data,  plerumque  esset  haud  innocua, 
immo  interdum  prorsus  lethalis.  Decet  igitur 
Medicum  sagacem,  morbo  saeviter  per  populum 
grassante,  caute  animum  ad  symptomata  vertere  j 
et  cum  pavor  publicus,  ac  multa  funera  eum  ad 
malum  ipsum  formidolosum  aggrediendum  urge- 
rent, potius,  in  omni  casu  dubio,  aut  minus  nota- 
bili, signis,  quae  maxime  infestent,  sua  remedia 
accomodare. 

In  anno  1819,  cum  morbus  per  Legionem  Pe- 
ditus Decimam  quartam  vagaretur.  Legio  Equita- 
tus Octava  pro  cultu  divino  ad  templum  ibat : 
ac  inter  ambulandum  milites  plurimi,  nam  tem- 
pestas erat  pluviosa,  suos  pedes  humectati  sunt. 
Concio,  quam  ex  cathedra  audierant,  morbum 
divinae  irae  incensae  attribuens,  ac  funera  com- 
militonum crebra,  animis  omnium  haud  parum 

pavoris  incusserunt.  Hinc,  tempore  pomeridiano 
ac  vespero,  ad  Nosocomium  deferebantur  multi, 
quorum  plurimi  suum  metum  ostenderunt,  om- 
nem spasmi  sensum  augentes,  sudorem  gelidum 
glutinosum  super  cutim,  praesertim  frontis,  fun- 
dentes, pulsumque  debilem  ac  citum  habentes. 
Apothecarius  Nosocomialis  verbo,  Cholera  usus 
erat : ego  vero  eos,  quasi  Intestinali  malo  affec- 
tos, curavi;  omnesque  hoc  modo  in  sanitatem 
cito  rediere.  Si  morbus  sub  Cholerae  nomine 
grassans  nullum  terroris  excitasset,  par  est  suspi- 
cari, quod  nemo  in  albo  Nosocomii  inscriptus  fu- 
erit, at,  remedio  militario  multum  laudato  pro 
pedibus  humectatis,  (scilicet  cyatho  spiritus  ac 
sudatione)  fideliter  adhibito,  omnes  ad  unum 
convaluerint. 

In  Cholera  Spasmodica,  haud  minus,  quam 
aliis  in  morbis,  indicationes  curatoriae  quae,  ad 
unumquemque  casum  conveniant,  vix,  ac  ne  vix 
quidem,  sunt  formandae.  Multum  variatur  se- 
cundum statum  morbi,  quum  Miedicus  vocatus 
sit.  Prinrn  vires  aegroti,  etsi  conamina  vomendi, 

ac  dejectiones  eum  valde  urgeant,  parum  adhuc 
franguntur ; postea  vero,  vis  nervosa  totius  fere 
corporis  penitus  exhauritur,  et  vultus  pallor, 
musculorum  plurium  spasmi,  aliaque  symptomata 
graviora,  mortem  instantem  minantur.  Multum 
quoque  variatur  ex  conditione  a^gri,  sive  fuerit 
robustus,  sive  debilis,  sive  demum  valetudinarius, 
fractus  jam  membra  prioribus  morbis.  In  aegris 
validioribus  conatus  tempestivi  plerumque  even- 
tum prosperum  habent;  in  debilibus  curatione  ma- 
gis variata  opus  est,  ac  exitus  in  dubio  semper 
pendet;  in  valetudinariis  denique,  quantumvis 
mature  auxilia  nostra  lata  fuerunt,  ut  plurimum, 
operam  nostram  infauste  perdimus.  Si  aegrotus 
fuerit  validiore  corporis  compage  praeditus,  detrac- 
tio sanguinis  libera  spasmos  sublevat,  efficitque, 
ut  ventriculus  quicquid  ingestum  retineat ; sine 
quo  omne  aliud  remedium  antispasmodicum  ni- 
hil valet.  Sanguis  primo  prodire  refugit,  dein 
guttatim  stillat ; postea  vero,  rivo  parvulo  atque 
fracto  defluit.  Pulsus  arteriarum  nunc  liberior 
ac  validior  evadit;  summaque  cutis  suum  pro- 
prium calorem  recuperat;  hinc  oipne  impedi- 

inentum  tollitur ; pleno  e fonte  cadit  sanguis, 
quo  copiose  detracto  spasmi  penitus  fugantur. 
Si  aeger  nunc  in  lectum  eat,  perspiratioque  per 
cutim  rite  promoveatur,  facilis,  ac  vires  reficiens 
obrepit  somnus ; atque  morbus  abit,  exceditque 
totus.  Opium,  aliaque  remedia  antispasmodica 
ac  cardiaca,  etsi  non  semper  necessaria  sint, 
smpe  in  auxilium  vocantur. 

In  debilioribus  sanguis  est  detrahendus,  quo 
spasmi  leniantur,  vomitusque  sistatur ; at  pericu- 
lum erit  eo  usque  procedere,  donec  morbus  pe- 
nitus juguletur.  Igitur,  hoc  praestantissimo 
auxilio  nunc  prohibito,  ad  balneum  percalidum, 
ad  opium,  et  ore  devoratum,  et  per  clysmata  ad- 
hibitum, ad  vinum,  fomenta  stimulantia,  sina- 
pismos  et  vesicatoria  confugiendum  est. 

In  valetudinariis  eadem  remedia,  detractione 
sanguinis  excepta,  usurpari  debent ; at  vix  non 
semper  irrita  atque  inania  reperiuntur.  Infelices 
hujus  tyranni  nil  miserantis  victimag,  a dolore 
violenti 01  e immunes,  at  ventriculo  omnia  sumpta 

rejiciente,  viribusque  celeriter  exhaustis,  tandem 
diem  obierunt  supremum. 

Medicamenta  alvum  cientia,  quoniam  secretio 
fellea  nihil  peccet,  sunt  parum  necessaria,  nec 
prodesse  possunt,  immo  plerumque  plane  nocent. 
In  Cholera  Communi,  ubi  fel  secernatur  copio- 
sius, at  fortasse  vitiatum,  purgatio,  quippe  quae 
sit  curationis  pars  magna,  nunquam  impune  ne- 
gligitur.  In  nostro  vero  morbo,  cathartica,  prae- 
sertim si  sint  acriora,  ac  calefacientia,  jacturam 
virium,  jam  per  se  deficientium,  valde  periculosam 
faciunt.  At  cum  jam  spasmi  violentiores  fugati 
fuerint,  semper  adhiberi  debet  aliquid  catharti- 
cum  mitius  atque  refrigerans,  quo,  quicquid  mor- 
bidum, in  alvo  secretum,  sit  ejiciendum.  Idem 
forsitan  per  alvi  ductionem  melius  perficitur. 
Hoc  magis  necessarium  esse  videtur,  quod  dejec- 
tiones aquosae,  ac  alia  signa  alvi  male  se  haben- 
tis, plerumque,  quasi  reliquiae  morbi  supeiati,  ali- 
quot per  dies  permanent. 

t '->J ' • ; - 'x  ‘ ' 4*  ' 

Quoniam  membra  extrema  multum  liigent, 

circuitusque  sanguinis  saepe  vix  non  prorsus 
sistitur,  calor,  omnibus  modis  corpori  admotus, 
in  auxilium  est  vocandus.  Igitur  balneum  cali- 
dum ex  aqua  marina,  si  praesto  sit,  stragula  mul- 
ta calefacta,  fricatio  summae  cutis  cum  panno 
laneo,  haud  inutilia  reperiuntur.  Girdlestone 
narrat,  Indos  ipsos,  saccis  arena  calida  plenis, 
ac  corpori  admotis,  multo  cum  fructu,  uti  solere. 
Narrat  quoque  de  Medico  Belgico,  qui  aegrotos, 
hoc  morbo  correptos,  feliciter  curavit.  iEgro- 
tus  vestibus  exutus,  decumbit  in  lecto  arundini- 
bus confecto,  cui  hypocausta  supposita  erant. 
Amplum  imponitur  stragulum,  adeo  ut  calor  ex 
hypocaustis  circum  corpus  contineatur.  Sum- 
ma cutis  interea  panno  laneo  calido  fricatur, 
ac  post  unamquamque  vomitionem  sumitur 
dosis  opii  soluti. 

Ad  spasmos  compescendos,  doloremque  im- 
manem sedandum,  Medicamenta  dicta  Narcotica , 
quorum  opium  praecipuum  est,  large  praebere 
debemus.  Haec  vi  quadam  peculiari  motus 
abnormes  sistendi  gaudere,  omnes  Medici  probe 

sciunt.  At  modi,  quo  in  corpora  animalia  agunt, 
rationem  reddere,  etiam  si  operi  tam  arduo  inge- 
ilium  (quod  sentio  quam  sit  exiguum)  par. esset, 
animusque  ferret,  a re  nostra  nunc  prorsus  ali- 
enum esset.  Quum  vomitus  non  compescendus 
opium  rejiceret,  sub  enematis  forma,  vel  frictio- 
nis super  cutem,  administrari  debet. 

' 

Vinum  pro  hoc  morbo  multum  laudatur,  nec 
mirum,  quoniam  in  eo  vires  vita?  magnopere  im- 
minuuntur. Cum  igitur  sudor  gelidus  ac  gluti- 
nosus, musculorum  spasmi,  pulsus  arteriarum 
fluctuans,  aliaque  hujusmodi  signa,  extremam 
adesse  debilitatem  denotant;  vinum  liberrime 
est  praebendum.  Sin  hoc  autem  non  modo  fri- 
gidum, at  calidum  stomachus  ferre  nequeat ; ad 
Tincturam  aromaticam,  Spiritum  lavendulae 
compositum,  Spiritum  Salinum  aromaticum,  alia- 
que similia,  prout  aegro  gratiora  sunt,  confugere 
debemus.  Prosunt  fomenta  stimulantia,  Medi- 
camenta  rubefacientia  ac  vesicatoria,  qufe  san- 

; 1 

guinem*ad  superficiem  corporis  alliciant,  exhala- 

1 ' - " 

n 

1 1"** 

pii 


DE  CHOLERA  INDICA. 


35 


tionemque  per  cutim,  aut  etiam  sudorem  cali- 
dum promoveant. 

Serupulum  vel  semidrachmam  Submuriatis 
Hydrargyri  in  initio  morbi,  multo  cum  fructu, 
interdum  dedi.  Hoc  etiam  cum  opio  conjunc- 
tum nullam,  me  observante,  majorem  vim  se- 
dandi habuit.  Idem  medicamentum  visum  fuit 
esse  minus  efficax  cum  Europaeis,  quam  cum 
Indigenis,  qui  adeo  de  eo  bene  censuerunt,  ut 
hunc  pulverem  album,  a nostris  flagitare,  ac  si- 
bimet  ipsis  adhibere  soliti  fuerunt.  At,  ut  mihi 
videtur,  huic  soli,  plurimis  in  casibus,  fidere  non 
debemus. 

EXEMPLA. 

Exempla,  quae  sequuntur,  depingunt  morbum, 
prout  robustos,  debiles,  ac  valetudinarios  afficit. 
Ex  his  omnia  discere  licet.  Quae  multae  varie- 
tates oriuntur  ex  conditione  vitae,  ex  corporis 
constitutione,  aut  diuturnitate  morbi,  dicere 
haud  operae  pretium  erit. 

Mense  Septembre  armi  1819,  Tonsor  Indigena, 
cum  mihi  suam  artem  exerceret,  Cholera  Spas- 
modica correptus  fuit.  Spasmi  erant  violentis- 
simi, dolentissimi,  Tetano  similes.  Statim  venam 
incidi,  et  sanguis  primum  pigre,  dein  celerius 
fluxit;  librae  tres  et  amplius  detractae  erant,  cum, 
deliquio  animi  instante,  symptomata  morbi  de- 
cesserunt omnia.  Postquam  tantum  pauxillum 
Aquae  menthae  piperitidis  sumpserat,  in  domum 
suam  abiit.  Postero  die  mane,  hora  solita,  ad 
suum  officium  praestandum  revertit,  dixitque,  se 
in  lectum  ivisse,  libere  sudasse,  ac  alte  totam 
per  noctem  dormivisse : nunc  optime,  aliquo 
debilitatis  excepto,  sese  habere. 

Sanguis  missus  nihil  crustae  coriaceae  ostendit. 

Tonsores  in  India  sunt  de  gente  infima,  ac, 
cum  pro  rata  parte,  multum  pecuniae  lucrentur, 
plerumque  laute  vivunt. 

Mulier,  quae  iterum  atque  iterum  Febrem  In- 
termittentem passa  erat,  ac  cujus  hepar  male 

se  habebat,  in  nostrum  Morbum  incidit.  De- 
tractio sanguinis  spasmos  lenivit,  ac  efficit,  ut 
ventriculus  laudanum  cum  aethere,  dein  calidum 
generosum  alimentum  retineat.  At  vis  cordis 
et  arteriarum  non  eo  usque  refecta  est,  ut  cir- 
cuitus sanguinis  aequaliter  ac  rite  promoveatur. 
Spasmis  igitur  recurrentibus,  atque  viribus  vitae 
multum  imminutis,  confugitur,  felice  cum  eventu 
ad  antispasmodica  aliaque  hujusmodi  sedulo  ad- 
hibenda. 

Mense  Octobris  anni  1820,  Decurio  Legionis 
Equitatus  Octavae,  qui,  propter  constitutionem 
morbo  confectam,  exauctoratus  erat.  Cholera 
Spasmodica  laborabat.  Stomachus  omne  inges- 
tum rejecit,  alvusque  lotiones  opio  medicatas 
retinere  nequivit.  Vesicatoria,  frictio  cum  me- 
dicamentis stimulantibus,  fomenta,  balneum 
calidum,  ad  actionem  cordis  instaurandam,  frustra 
tentata  sunt : vEgrotus  violento  dolore  immunis, 
compos  sui,  ac  de  sua  morte  instante  tranquille 
loquens,  viribus,  spatio  triginti  sex  horarum,  pro- 
tinus exhaustis,  ad  plures  migravit. 

Tres  alii  milites,  rude  donati,  eodem  tempore 
in  hunc  morbum  inciderunt,  similiterque  mor- 
tem occubuerunt. 

At  juvenis  robustus  Legionis  Peditus  Decima? 
quartas,  qui,  spatio  suae  militiae  peracto,  in  Eu- 
ropam erat  reversurus,  eodem  tempore  correptus 
fuit.  Facta  est  libere  venae  incisio,  quam,  citius 
dicto  sequuti  sunt  spasmi  laxati,  circuitus  san- 
guinis denuo  expeditus,  transpiratio  per  cutem 
liberior,  somnusque  altus  ac  diuturnus.  Ei  por- 
rectum erat  nihil  aliud,  quam  pulmentum  tenue, 
pauxillo  vini  ac  cinnamomi  commixtum  *,  atque 

cras  mane,  dosis  Olei  Ricini,  cui  gutta?  pauca? 

« 

laudani  addita?  fuerant.  Detractio  sanguinis  mor- 
bum sanaverat. 

- 

Omnibus  in  his  exemplis  iEgrotos,  etiam  in- 
gruente morbo,  vidi. 


In  aegris,  quorum  historia?  nunc  relatae  sint, 
ac  in  aliis  a me  tractatis,  erat  mihi  in  animo, 
summa  cautela  atque  maxima  cura , expeiiii,  si 

detractioni  sanguinis  soli,  in  morbis  acutis  curan- 
dis, confidere  liceat.  Nunc  compertum  habeo, 
quod,  plurimis  in  morbis  hujusmodi,  opus  est 
nullo  alio  remedio  ; si  modo  postea  victui,  ac 
alvi  conditioni  satis  animadvertatur.  Hoc  vo- 
tum ac  conatus  ad  experiendum  occurrerunt 
mihi,  in  memoriam  revocanti  cogitationes  meas 
in  tractando  aegro,  cujus  morbus  me  solicitum 
reddiderat,  quia  defuit  occasio,  alium  Medicum 
in  consilium  asciscendi.  Morbus  ipse  initio  fuit 
dignotu  perdifficilis  ; delirium  postea,  ac  dolor 
ventris  pressione  auctus,  clare  prodiderunt,  quod 
cerebrum,  viscusque  quoddam,  vel  plura  abdomi- 
nis inflammatione  correpta  fuerant.  Sanguis 
liberrime  missus  est,  omnia  in  melius  cito  versa 
sunt,  et  jamjam  morbus  decessit  totus.  Usur- 
patae sunt  tantum  capiti  dolenti  hirudines,  ac 
alvo  male  se  habenti  sua  propria  remedia.  JEger 
nihil  amplius  poposcit. 

Eodem  tempore  occurrit  mihi  in  mentem, 
Galenum  narrasse,  quod,  quum  in  morbo  acuto 
copiose,  ac  bono  cum  exitu,  sanguinem  detraxis- 

set,  astantes  exclamaverunt,  “ Homo , febrem  ju- 
gulastiOccurrit  quoque,  celeberrimum  Joan- 
nem  Hunter  observasse,  quod  in  morbo  diutur- 
no, cum  vires  penitus  exhaustae  essent,  morbus 
ipse,  priusquam  aeger,  perit. 

Solatium  ac  fides,  quae  auctoritas  bene  rata 
praebet,  possunt  cognosci  tantum  iis,  quibus 
salus  hominum,  remotis  in  sedibus,  concreditur, 
ac  qui  eam  maximam  curam  recte  aestimant. 
Mihi  talibus  in  rebus  posito,  atque  omnia  recor- 
danti, in  mentem  venit  haec  conclusio,  quam 
eodem  tempore  in  notam  cepi,  “Quiddam  virium 
vitalium  ad  actionem  morbidam  sustinendam  re- 
quiritur ; si  vero  morbus  acutus  ad  necem  infe- 
rendam, passibus  incitatis,  progrediatur,  quo  in- 
stanti periculo  succurrere  possimus,  vires  aegri 
eo  usque  sunt  attenuendae,  donec  actio  haec 
morbida  longius  procedere  nequeat.” 


Considerationes  ulteriores,  ac  colloquia,  de 
efficacia  detractionis  sanguinis  in  curandis  mor- 
bis acutis,  me  adhuc  certiorem  fecerunt.  Eiat 

mihi  consuetudo  cum  Drc  Shoolbred,  Medico 
eximio  atque  perito,  qui  cum  de  foemina  tenera 
Peritonitide  correpta  loqueretur,  ita  dixit,  “ quod 
vix  non  ad  exaninitionem  sanguinem  detraxe- 
rat, ac  postea  medicamentum  opiatum  ad  vires 
reficiendas  dare  coactus  fuerat ; hinc  subsequuta 
sunt  tran spiratio  per  cutem  facilis,  ac  per  totum 
corpus  diffusa,  atque  somnus  placidus,  ex  quo 
rngra  surrexit,  morbo  vacua,  tantum  de  debilitate 
conquer ens.  Alia  exempla  hujusmodi  enume- 

lata  sunt,  e quibus  ille  Medicus  audax,  et  mitis 
conclusit,  haec  verba  faciens,  ‘c  Hisce  in  omni- 
bus, lemedium  ipsum  quidem  mortem  minatum 
est,  at,  procul  omni  dubio,  morbi,  quijamjam 
eiat  necaturus,  gradum  sistitit.  Opium  vero 
forsitan  solum  vires  jam  diffidentes  recreavit : 
atque  jactura  sanguinis  sine  opio,  aut  opium 
sine  sanguinis  jactura,  utrumque  per  se,  fuerit 
lethale.” 


GLASGILE : 

■ANDREAS  et  joannes  m.  DUNCAN, 
Academice  Typograp/ii. 


' 

•-  ' 

. 


£*!?& 

